**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 25–Ի N 79-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը։**

Բյուրեղավան համայնքի ավագանու 2024 թվականի դեկտեմբերի 25-ի «Հայաստանի Հանրապետության Կոտայքի մարզի Բյուրեղավանի համայնքապետարանի աշխատակազմի
2025 թվականի աշխատողների քանակը, հաստիքացուցակը և պաշտոնային դրույքաչափերը հաստատելու մասին» N 79-Ա որոշման մեջ փոփոխություններ կատարելու անհրաժեշտությունը պայմանավորված է մասնագիտական գործունեություն իրականացնող **իրավաբանի** հաստիքը համայնքային ծառայության պաշտոնների անվանացանկում ներառելու պահանջով՝ համաձայն «Հանրային ծառայության մասին» օրենքի  3–րդ  հոդվածի 4-րդ մասի։

Սույն նախագծի կազմման համար հիմք է հանդիսացել նաև ՀՀ Կոտայքի մարզպետի
2024 թվականի մարտի 06-ի N 01/05/01761-2024 գրությունը (Ի կատարումն ՀՀ ՏԿԵ նախարարի՝ 04.03.2024թ. № ԳՍ/15.4/7111-2024 հանձնարարականի)։

Ոչ համայնքային ծառայության մասով սույն նախագծով առաջարկվում է հաստիքացուցակի տեխնիկական սպասարկում իրականացնող անձնակազմում ***ավելացնել*** սպասարկման գրասենյակի գործավարի ևս մեկ հաստիքային միավոր և քաղաքացիական աշխատանք իրականացնող անձնակազմում ***կրճատել*** աշխատակազմում առանձին գործառույթների խորհրդատու համակարգողի 0.5 հաստիքային միավորը։

**ՏԵՂԵԿԱՆՔ**

**ԲՅՈՒՐԵՂԱՎԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ՀԱՄԱՅՆՔԱՅԻՆ ԾԱՌԱՅՈՒԹՅԱՆ ՊԱՇՏՈՆՆԵՐԻ ԱՆՎԱՆԱՑԱՆԿՈՒՄ ԱՌԱՋԱՐԿՎՈՂ ՓՈՓՈԽՈՒԹՅԱՆ**

Հայաստանի Հանրապետության տարածքային կառավարման և զարգացման նախարարի
2017 թվականի դեկտեմբերի 18-ի N 352-Ա հրամանով (փոփոխվել է՝ Հայաստանի Հանրապետության տարածքային կառավարման և զարգացման նախարարի 2019թ. ապրիլի 26-ի N 91-Ա և Հայաստանի Հանրապետության տարածքային կառավարման և ենթակառուցվածքների նախարարի 2023թ. մայիսի 04-ի N 756-Ա հրամաններով) հաստատված Հայաստանի Հանրապետության Կոտայքի մարզի Բյուրեղավանի համայնքապետարանի աշխատակազմի համայնքային ծառայության պաշտոնների անվանացանկում առաջարկվում է կատարել հետևյալ փոփոխությունը՝

1. ***Լրացնել*** համայնքապետարանի աշխատակազմի գլխավոր մասնագետի պաշտոն։

Փոփոխության արդյունքում համայնքի ֆինանսական ռեսուրսները տարեկան ***կավելանան***
3 060 000 դրամի չափով (դրույքաչափ՝ 255 000 x 12 = 3 060 000)։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 25–Ի N 79-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

Նոր հաստիքացուցակի հաստատմամբ համայնքի 2025 թվականի բյուջեում համայնքային ծառայողների դրույքաչափերի գծով ծախսերը կավելանան 3 060 000 դրամի չափով
(դրույքաչափ՝ 255 000 x 12 = 3 060 000)։

Բյուրեղավան համայնքի ավագանու սույն որոշման նախագծի ընդունմամբ ոչ համայնքային ծառայողների մասով Բյուրեղավան համայնքի բյուջեում էական փոփոխություններ չեն նախատեսվում:

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ